As u deur die Richtersveld toer en 'n paar dae wil oorbly in McDougallsbaai, Port Nolloth, bied ons vir u skoon en goed toegeruste selfsorg akkommodasie aan met 'n egte see-vakansie atmosfeer teen bekostigbare pryse. Ons wooneenhede het 'n seeuitsig en is 'n klipgooi van die strand af.
DIS AL bestaan uit vier eenhede, DROOM, ONTSPAN, WEGBREEK en RUSKANS. Elke woonstel bied 'n hoofslaapkamer met 'n dubbelbed en en-suite badkamer met stort en toilet, asook twee enkelbeddens in die voorkamer. Die aparte badkamer het 'n bad en toilet, en die kombuis is volledig toegerus. Op die stoep is daar 'n buite braaiplek met 'n seeuitsig.